
Un caz de conștiință ` Se, 
ES a aO 


Peste câteva zile: Curtea” cu jurăţi din Bucureşti va avea aie 
procesul unui. tânăr care vine să răspundă, pentru O încercate de ọmọr, 
în faţa justiției. ~ 

__ Cazul depăşeşte proporțiile unui: fapt. divers, fiindcă nu se bto- 
dează pe-o psihologie singulară, ci rezumă în sinë un zbucium Colectiv 
care trebuie examinat de-aproape. = ` 

Tânărul loa Moţa, cu toată nenorocirea lui, se desface din mijlocul 
mişcării studenţeşti, care de -cîțiva ani. clocoteşte necontenit imprejurul 
nostru. Acuzatul, fost președinte al studenților. de lä Universitatea din 
Cluj, „stă: în celula lui de închisoare de-un an şi jumătate pentru credinţa 
“care agită sufletele tuturor intelectualilor din generaţia lui. Un val de 
frământate recunoscută a juat în stăpânire zecile de mii de tineri dela 
institutele noastre superioare de: învățământ, şi i-a strâns întro falangă 
cu latgă resonanță în sentimentul public. Sa scris şi Sa vorbit! destul 
asupra acestei tulburări“ neobişnuite la noi. Cu deosebire presa "zisă 
independentă dela: București a. vărsat mulţi clăbuci de cerneală, ca so 
întunece şi s'o desonoreze. Negustorii tiparului cu spiritul lor de tarabă,, nu 
S'au stiit dela: început să vadă în'ea altceva decât opera meschină a unor 
instigatori. puşi la, cale de: peste hotare, ca să -spargă buna. învoire 
cetățenească din România. După părerea acestor fericiți “neo-români, 
duioși risipitori în materie de umanitarism şi indulgență: pentru“ toate 
crimele îndreptate împotriva ţării, agitația Universităţilor noastre trebuia 
sugrumată; de mult în beciurile poliției. Lumea însă, chibzuita: mulțime 
anonimă, călăuzită de logica unor porniri sănătoase, n'a judecat așa 
lucturile.: In faţa ei, ca și în fața tuturor oamenilor -nepărtinitori, răs- 
vrătirea tineretului a luat un alt. aspect şi-o: altă semnificare. Prin ea 
se anunță conștiința naţională dezrobită din obezile .seculare, pe urma 
războiului recent, paiptarea: vie a unui popor care sa regăsit pe sine 

însuși şi vrea să şteargă cu-o oră mai curând nedreptăţile prelungite 
din trecut. Subt acest impuls de fulgerătoare redeșteptare s'a clătinat 
totul la noi şi a făcut să circule un ferment nou de viață morală. Nu 
e nici o mirare, că pe băncile universitare s'au deslănțuit primele 
elemente: de furtună purificatoare. Subt tâmplele băieţilor de douăzeci 
de ani a bătut totdeauna sângele ferbinte al marilor primeniri. Că în 
acest vârtej au alunecat și lozince greşite, că patimile au crescut și 
mințile sau exaltat uneori, e adevărat, fondul însă a rămas profund! 
onest şi nefalsificat In ori-ce caz, nu exagerările sunt fenomenul cel 
mai important într'o asemenea mişcare, care a angajat fibrele cele mai 
sensibile ale organismului nostru național. De-aceea, la o parte toți 
înţelepții de ocazie în al căror abur de bucătărie nu sa gătit nimic 
pentru alții, la o parte şi tigri deveniți animale domestice, care şi-au 
devorat entusiasinul de odinioară. Nici unii nici ceilalți nu mai pot 
fi răpiți de această vâltoare frenetică spre ideal. La o parte însă, mai 
ales, călătorii cu valiza proaspătă încă pe pământul nostru. Clamoarea 
„or stridentă nu coustituie o judecată.. De dragul lor, noi nu vom de- 
clara falimentul moral al douăzeci de mii de studenţi, a căror reţea 
sufletească porneşte din adâncul instinctului de conservare națională. 
Astăzi, trebuie s'o “spunem, ne putem îngădui mai puțin ca ori când 
un astfel de lux inutil, fiindcă astăzi însufleţitea lor se confundă cu 
însăş putinţa de-a păstra neştirbit un patrimoniu, pentru care ori-ce 
picătură de sânge generos e mai prețioasă decât toate râurile de cer- 
neală impură din rotativele dela Bucureşti. 

Ei bine, în acest cadru de fierbere tinârească, greşită uneori, cin- 
stiiă totdeauna, sa desfășurat o sguduitoare dramă, ca rezultanta unui 
caz de conștiință chinuitor şi onorabil. Tânărul loan Moţa, descoperind 
trădarea unui coleg al său, degradat la rolul de spion şi agent provo- 
cator, a tras cu revolverul asupra lui, hotărât să-l suprime. Gestul n'a 
venit dintro revoltă spontană a unei clipe, ci s'a urzit cu încetul, zi 
cu zi, noapte cu noapte, după dovezile palpabile ale prieteniei batjo- 
corite. Studentul Moţa a trecut printrun lung calvar moral. Intre zidu- 
rile dela Văcăreşti, acest băiat dusese cu el un crez fanatic, care poate 
fi împărtăşit sau nu, dar care era dincolo de raza ori-cărui interes in- 
dividual. Rob al ideii, el își pierduse libertatea fără să murmure până 
în ceasul când l-a isbit în obraz trădarea. Ce prăpastie se va fi des- 
chis atunci înaintea lui, câte întrebări se vor fi pus și câte răspunsuri 
i se vor fi dat în minte, până i s'a înfiripat planui de pedeapsă şi răz- 
bunare ? Fiul de preot dela Orăștie, născut într'unul din cele mai ro- 
mâneșşti colţuri ale Ardealului, subt protestarea dârză de pe la sfârșitul 
“regimului unguresc, crescut cu pâinea pribegiei în Moldova unde tatăl 
lui să a în armată, prin ce crize pustiitoare va fi trecut până 
în diniineaţa fatală, când după o rugăciune subt bolta bisericii Mavro- 
cordaţilor, a ridicat arma asupra tovarăşului necredincios? Analistul 
zilelor noastre, dornic să despice svârcolirea mută a unei societăți în 
procesul ei de creştere înfrigurată, ar avea multe de spus. Că sunt 
destui care nu pot urmări acest coridor plin de umbre, e firesc, fiindcă 
problemele morale nu prea cad în tradiţiile unei lumi pripite pentru 

care transacţiile de conștiință sunt bucătura cea de toate zilele. Te 
înțeleg aşa de bine, cetățean al țării mele, cu spinarea elastică, ușor 
ca o minge şi săltat sus pe scara norocului de propria-i goliciune, 
Tu, trudit la şcoala umilinței, ai avut în fiecare seară alt compromis 
subt pernă și-ai dormit tihnit subt plapuma caldă a incoștienţii. Pentru 
tine bietul băiat de popă cu revolverul lui e cel mult un simplu de- 
tracat bun de balamuc, sau un criminal de rând care trebuie să taie 
sare undeva la Ocnele Mari. Te admit şi pe dta, domnule publicist 
luminător de nație, Albert Honigman, pentru care arma şi revolta vor 
rămâne în veci necunoscute, fiindcă în materie de demnitate te-ai 
obişnuit să cazi la învoială pe treizeci de procente! Amândoi sunteţi 
cu verdictul gata și cu fruntea senină. Există însă, dincolo de dvoastră, 
imperiul conştiinţei prin care nu vați plimbat niciodată și unde ba- 
gaiul sufletesc e mai greu, viața mai complicată E mulțimea fără nume 
care deţine destinele unui pământ cu toate moştenirile lui. In ea se plă- 
mădesc, ca în adâncimile unui vulcan, devotamente și elanuri care is- 
bucnesc la zile mari şi mătură grămezile de transacţii. In această massă 
cu capete nenumărate care-au mai scăpat din tranșeele de ieri și în 
toți aceia care cred încă în nevoia unei revizuiri a valorilor, povestea 
lui Mofa apare ca un prilej de dureroasă reflexiune și îngrijorare. Sar 
părea că o pagină de Turgheniett sau Dostoiewsky s'a transplatat la 
Dunăre, și că în mițtocul unei societăți cuprinse de-un vifor subteran, 
dincolo de beatitudinea stearpă a unora, începe să lucreze un cate- 
chism uou. 

Un lucru e cert, studentul dela Văcărești deschide o portiță spre 
psihologia Ardealului nostru, în care ca într un cazan bătrân şi ruginit 
clocotesc patimi adânci. Treceţi prin satele noastre, cântăriţi “puțin ce 
e după privirea îngândurată a țăranilor. care adăpostesc mistere 'de 
demult! Duceţi-vă la Orăştie, cetiți gazetele populare ale părintelui 
Moţa de douzzaci de ani încoace, ori staţi de vorbă două minute cu 
preoteasa, acolo la ea acasă. Veţi înţelege degrabă, că o lume aspră, 
tare în credința ei, cu accente de energie nebănuită, și cu,note de 
austeritate patriarhală, e pe cale să-şi strige, evanghelia! ei; Acești 
primitivi robuști sunt greu de mânuit, domnule Albert Honigmân! Nici 
glumele de mahala nu-i prind, nici sforile tiparului nu-i ademenesc. 
Ei au escaladat veacurile cu iustinctele lor, cu care nu se poate face 
nici un târg. Ei reprezintă religia națională fanatică şi intransigentă, 
cea mai de seamă temelie a vieţii noastre de 'stat. ` 

Din această castă sa smuls studentul dela Văcăreşti. Ce vor face 
mâine jurații cu el? II vor dărui libertăţii, sau îl vor trimite din nou 
la pușcărie? E aproape, indiferent, casta rămâne, linii noi se conturează 
pe orizont, viaţa se complică... 

A ~ OCTA VIAN GOGA ` 

Nu arunca inima... 


Legământ vieţii ni se dete 

Inima, de-a pururi s'o avem: 
Eşti păzit, cât bate ea cu sete, 
Cad'asupra ta orce blestem... 
Apără de rău și rătăcire 

Cât vei știi s'o aperi cu iubire; . 
Ci păzește-o bine și ferită, 

lar când te încearcă vr'o ispită, 
Ține minte vorbale bătrânilor: 
Nu arunca inima ta cânilor. 


Mintea ta și braţele le-aruncă 

Darnic cheltuind puterea lor, 

Parte fă'n belșug din greaua-ţi muncă 
Lacomului jind al tuturor. 

Jertfă aducând în orice clipă, | 
Partea ta de-ar fi dispreţ și-ocară, 
Nu te întrista și dă-le iară; 

Dar păstrează ce nu-i lucrul mânilor, 
Nu arunca inima ta cânilor. 


Cheltuind puterea, nu dispare, 

Un isvor e dânsa nesecat, 

Crește ca puhoiul, tot mai mare, 
Inima e gingaș nestimat, 
Inima se dă împrumutată, 

Alta lângă ea cu drag să bată, 
Prinsă în alese, dulci şiraguri; 

Dar de-ai rătăcit-o 'n vălmășaguri, 
"N'o mai scapi din mânile păgânilor... 
Nu arunca inima ta cânilor. 


ION GORUN 

- Civilizație 

Pe la mijlocul lui Septemvrie, un ziar popular publica pe trei 
co'oane o fotografie însoțită de o scurtă explicație. 

Fotografia, cu toată bunăvoința execuției tehnice, spunea puțin. 
in fund, decorul cubist al Balcicului, mult cunoscut cititorului dela 
expozițiile de pictură din ultimii ani; pe primul plan, marea și o barcă, 
în Care pete albe şi negre, arătau nelămurite chipuri omeneşti. Expli- 
Caţia însă, adăoga acestei privelişti pitoreşti un dramatism dureros. 

Barca purta, de trei luni, șapte bărbaţi, șapte femei și unspre- 
zece copii, pribegi ai Mării Negre, alungaţi dintr'un port în altul, sbă- 
tuți de vânturi dela un țărm la altul, ca o nouă navă blestemată să 
cutreere largul fără zăbavă. Oamenii dormeau rezemaţi unul de altul. 
Flămânzi și goi, trăiau de trei luni din mila apei şi din aceea a co-- 
răbiilor întâlnite. Invoire nu -aveau să coboare, fiindcă veneau dintr'un: 
ţinut bântuit de revoluţie, iar călătorii aceștia scoși de sub scutul. 
legilor, după un popas de câteva ceasuri în fața Balcicului, cu zidu- 
rile albe în soare și cu mulțimea vilegiaturiștilor adunată pe țărm să 
privească modernii strănepoţi ai lui Ulisse, au plecat către alt port, 
unde legile vor fiind mai blânde. i | ȘI 

Explicația ziarului nu adăoga mai mult. Și rămânea cititorului 
să vadă dincolo de rândurile ziarului și de gravura cu netede clădiri 
cubiste. . 

Fără îndoială, e un episod ca multe altele, cu care ne-am de- 
prins de zece ani încoace. Rusia a împrăștiat dealungul continentelor: 
cel puţin cinci milioane de oameni fără adăpost, peregrini ai abso- 
lutului. lar suferințele lor nu sunt nici siugurile, nici cele mai grele, 
dintre câte bântue neamurile. Civilizaţia, de care atât de orgolioși sun- 
tem, cunoaște aceasta isgonire fără milostivire a oamenilor dela sânul 
altor oameni, aşa cum, evul mediu osândise numai pe leproșii cu 
carnea mâncată de ulcere și cu obrazul acoperit de măşti negre. 

Să fi nădăjduit că războiul ne va învăţa, prin suferință, să fim 
blânzi cu' toate suferințele, — și după război să fi ajuns la acest 
sfârşit, foarte legal și legitim, de a alunga oamenii la pierire sigurá, 

iată o dureroasă ironie, de care nu ne consolează nici un prospect 
milostiv al tuturor S. P. A-urilor din lume! 

„N'aş vrea să fie socotite aceste gânduri drept o mustrare îndrep=- 
tată cutărui post de grăniceri care'şi face brav şi. onest datoria, nici: 
legiuitorului care 'şi ia măsurile de apărare cum socoate mai drept 
şi cum fără îndoială socot toate legile ospitalităţii de pretutindeni, 
generoase până unde se poate, și cu cine se poate. Faptul divers în-. 
toarnă gândul aiurea. Mizeria civilizaţiei devine mai tangibilă, atunci 
când ţi-o luminează un fapt concret. 

Lipovenii pribegiei, cu puzderia lor de prunci, vor sfârşi prin a. 
se furişa printre posturile. de pază și unde-va debarcaţi, se vor putea 
deda în voie îndeletnicirilor naţionale: pescuit ori cultură de pepeni 
verzi şi de dovleci. Dacă mau isbutit să o facă până acum, e fiindcă 
fără îndoială nu numără printre ei nici un Terente, ingenios şi temerar.. 
Oameni fără țară şi lege, cu blândeţe respectă legile celor cari au 
țară și lege, și cu resemnare bat un record de plutire, care i-ar fi 
putut duce în aceleş timp şi cu aceleaşi rizicuri peste Atlantic, pe 
deasupra cu respectiva unui premiu sportiv, cu cupă de aur, banchet 
și toasturi. Nici o primejdie dar, că va răsări unul înaintea vilegiatu- 
| ristelor întârziate dela Balcic, gol şi păros din talazuri, acoperindu-şi - 
nuditatea cu o creangă, asemeni lui Ulysse răsărit înaintea fiicei de 
rege, Nausica. 

Sau, poate, vagabonzii fără țară, târâți de ape ca pe faimoasa 
plută a Meduzei, nemurită de Gericault, vor fi găsiţi odată cu începutuk 
viscolelor, înghețați lângă micul lor catarg, strânşi unul lângă altul, 
cu ochii morţi îndreptați ătre un cer fără îndurare... 

Este ciudat însă, că civilizaţia postează aparate de telegrafie fără 
fir şi semnalizări minunate pentru a salva de naufragiu drumeţii mărilor,. 
şi aceeași c.vilizaţie trimite la naufragiu sigur pe aceiaşi drumeţi, fiindcă 
nu au norocul să fie pescuiți de pe valuri cu cingătoare de salvare 
subsuori. Căci, fără îndoială, legile mării war îngădui în ceasul primejdiei: 
certe să fie lăsați pradă 'ăpei. Bărci: de salvare ar fi slobozite atunci 
pe mare, mateloţii cu riscul vieţii lor i-ar prinde din talazuri, ar fi 
urcați pe bord, încălziţi, hrăniţi -şi puşi la adăpost, Atunci nici un 
suflet din lume nu i-ar lăsa peirei; acum, e desigur altceva. Tot astfel 
în răztoiu, după ce schija sfărâma carnea vrăjmaşului, venea rândul 
medicilor să-şi pună toată iscusința și iubirea de om, pentru a potoli 
durerile și a “vindeca “răul. E o logică a civilizaţiei, admirabilă, pe: 
care nu o pricep, dar e admirabilă, 

Spunea, undeva, Duhamel: (câtă vreme e vorba de eroarea civili- 
zaţiei contemporane, niciodată numele lui Duhamel nu e prea mult 
inovat) spunea undeva: „Civilizaţia ştiinţifică trebuie să fi o slujitoare, 
nu o zeitate. Să-i substituim civilizația morală, domnia inimei, singura 
în putere. să isbăvească neamul omenesc, în desn: dăiduita mizerie: 
contemporană“. 

Bunăstarea materială ne împiedică a vedea, într'adevăr, marea 
mizerie morală, a acestui progres, care ne pune la îndemănă aparate 
ce suprimă distanţele, confort ce n'a fost cunoscut nici de împărații: 

Asiei de odinioară, dar ne izolează sufletește în pustiuri singuratice, 
de unde om nu se apropie de alt om, prin nici o religie a înțelegerii 
şi a milei. 

Este întradevăr minunat, că un ọm a putut să descopere numai 
prin forța calculului o planetă, Neptun, care abia mai târziu fu găsită 
pe cer; că alt om a ştiut să afle existenţa în soare a unui corp nou, 
helium, care abia după ani a fost descoperit şi pe vechea noastră 
planetă, este minunat -că alți oameni au putut afla milioane de stele, 
cunoaşte mersul lor, depărtarea lor de la un astru la altul, iuţeala 
razelor și drumu! lor în văzduhuri, e minunat Că de aci, de pe scoarța 
aceasta netrebnică, ştiinţa îți pune la: îndemână aparate și evocarea 
cifrelor pentru a asista la splendida orânduire a universului şi pentru 
a trăi palpitând misterele spațiilor; și e întradevăr neînțeles cum acelaş 
grăunte de fosfor nma ştiut încă să descopere, aci pe pământ, lângă 
tine, taina care să te învețe a participa la o dramă mai apropiată, la 
drama unui seamăn al tău, căruia îi întorci spatele când arunci ţigarea 


stinsă. : 
Cuvânt deşert, a tot știință, ea ne-a învățat să scoatem ochii pri- 
vighitorilor pentru a le înşela, dureros, să cânte şi ziua, — şi pentru 


a le plânge pe urmă destinul. 
CEZAR PETRESCU 

Firmele politice 
şi concurența între partide 


In moderna noastră organizaţie socială, reclama reprezintă um 
privilegiu consacrat, grație căruia orice om onest poate să înşele pe: 
aproapele său, fără tezmă de pedeapsă. Toate legile din lume ocro- 
tesc această inteligentă şarlatanie. Nu cunosc nici un domn chel, care 
să fi dat în judecată pentru excrocherie_pe fabricantul de pomadă, 
care i-a demonstrat vindecarea sigură a pleşuviei, cu fotografii luate 
„înainte“ şi „după“ întrebuinţarea miraculosului unguent. Dar nici vreun: 
pleșuv tămăduit de chelie n'am văzut vreodată... 

Anecdota de mai jos.e americană; prin urmare, nu e spirituală, 
dar e autentică. După cum se va vedea, ea are. tâlcul ei de actualitate. 
Iat-o, Se zice, că într'o zi, întrunul din numeroasele etaje ale unui 
impunător sgârie-nor din New-Yoik; sa instelat um nou restaurant. 
Restaurantul nu era nici prea sărăcăios, nici prea: luxos; nici prea. 
strâmt, nici prea vast; nici prea bun, nici prea prost. Intr'un cuvânt, 
un restaurant ca aproape toate celelalte: 35734 restaurante din New-York.. 
Totuș, proprietarul lui şi-a permis să-l boteze, în temeiul privilegiului 
despre care vorbeam mai sus: „cel mai mare restaurant din New-York“. 
Şi, mulțumită participării stăruitoare a naivilor, o speță de consuma- 
tori care nu lipsește nici peste Ocean, afacerile mergeau de minune. 

Până când, într'o altă zi, lucrurile sau complicat. La orizontul 
înfloritoarei întreprinderi a apărut deodată un alt sgârie-nor ame- 
nințător: concurenţa!... Drept în clădirea din față sa instalat un al 
doilea birtaș, purtând firma: „la cel mai mare restaurant din Statele-U- 
nite“... Bineînţeles, nimeni nu se mai deranja să mănânce „rostbeaf“- 
urile de peste drum. Cum o să te duci să-ţi iei „lunch“-ul întrun 
restaurant care nu e decât cel mai mare din New-York, câtă vreme 
aici, la doi paşi, se găseşte cel mai mare restaurant din Statele-Unite! 

Dar nici strălucirea acestuia n'a durat mult, căci a apărut alături, 
cum era de așteptat, formidabil şi definitiv, ca un recurs la. Casaţie: 
„cel mai mare restaurant din lume“... De-acum încolo, totul părea 
iremediabil pierdut, reclama îşi atinsese culmea, minciuna bătuse toate 
recordurile. 
„Până când, într'o altă zi, un mucalit găsi ceva și mai grozav. 
Bitù la colțul străzii a patra firmă, pe care scrise, simplu, cu vopsea 
albă: „cel mai mare tentantan de pe strada aceasta.“ 
% ua * 

„Vă cer iertare pentru această nesărată snoavă, pe care, fără în- 
doială, aţi mai citit-o odată, întrun almanah de acum opt sau nouă 
ani. Ea mi-a venit însă în gând, deunăzi, când dl. Alexandru Vaida, 
la întrunirea dela Buziaş, a agăţat pe frontispiciul aşa zisului partid 
național, o inscripție de concurență: „la adevăratul partid țărănesc!“ 
D.. lon Mihalache, care după cât sar părea a obținut dela cineva 
concesiunea țărănismului pe toată întinderea României întregite, a 
protestat cu vehemență împotriva acestui furt odios, menit să com- 
promită pentru o viață întreagă cinstea profesională a unor prea pu- 
ţin scrupuloşi negustori de iluzii politice. O amuzantă dispută a is- 
bucnit între două tabere dușmane, şi pertractanții de ieri îşi aruncă 
acum grele cuvinte de ocară; toată sfada {intre aceşti adversari, 
cari se hotărâseră acum două luni să-şi strângă laolaltă gospodăriile 
lor, porneşte dela o bucăţică de firmă.. 

Inţelegem un asemenea proces comercial, când e vorba: despre 
lansarea unei alifii de păr, sau când se ceartă birtaşii de peste drum. 
Com oziţia borcănaşelor cu pomadi fiind deopotrivă de miraculoasă, 
și bucatele la fel de proaste, concurenți începe, acolo, dela cantitatea 
de amăgire pe care e în stare s'o pună în circulaţie fiecare marfă în 
parte. Aşa să fie, oare, şi în lupta, atât de aprigă, dintre partidele 
noastra politice? Există, "firește, şi aici o întrecere. Aceea de a face 
maximum de bine, în minimum de timp. Pe seama interesului ob- 
ştesc, se înțelege. Dar, adică tot ca la negustorie? Să aibă, şi de data 
aceasta, mai multă însemnătate eticheta decât conținutul? Ar îi destul, 
oare, ca un pumn de agenți electorali pricepuţi să se hotărască a în- 
temia, să zicem, un at partid liberal, — „adevăratul partid liberal!“ 
— pentruca, a doua zi, dl. Ion Brătianu să depună contestaţie la Tri- 
bunal, împotriva îndrăsneţei contrafaceri men te să comopromită buna 
reputaţie (acesta e un fel de a vorbi) de care se bucură guvernul 
actual? Pentru a determina caracterul, sau, dacă vhiţi, titlul unei gru- 
pări politice, nu e nevoie mai de grabă de o confirmare a structurei 
ei interioare, şi de o precizare a felului pe care-l urmăreşte? Şi cum 
va fi posib; lä confuzia, din momentul în care aceste două elemente 

au nevoie de ün control din partea sufragiilor populare? Prin urmare, 
nu simpla voință a întemeietorilor unui partid, şi nici aceea a nașilor 
mai mult sau mai puțini inspirați ai acestuia, poate să determine ros- 
tul lui în mijlocul societății pe care ambiţionează so fericească; ci 
însăş funcțiune asocială pe care e în stare s'o reprezinte. 

In cadrul acestor elementare adevăruri, o uzurpare de nume nu 
poate fi posibilă în întrecerea dintre partidele politice. Un exemplw 
viu îl dau partidele socialiste de pretutindeni, care, deşi divizate în 
trei sau în patru tracțiuni, revendicând fiecare pentru sine ortodoxa 
interpretare a doctrinei marxiste, se disting cu toate aceste între ele: 
atât prin tactica de luptă întrebuințată, cât şi prin realizările la care 
râvnesc. In România de ieri au trăit alături, ani de-arândul, două 
partide conservatoare, fără să se poată dovedi unul pe cellălalt, pentru 
simplui motiv, că amândouă alcătuiau deopotrivă expresia politică a 
marilor proprietari de pământ. Pentruce „vechiul conservetor“ Gheorghe 
Cantacuzino ar fi fost, de pildă, un reprezentant mai autorizat al acestei 
clase, decât „junimistul“ Petre Carp? Pilda o putem apropia, însă, la: 
un caz şi mai recent. N'a încercat d. C. Argetoianu, cu prilegiul miş- 
cării sale de dizidență în partidul poporului, o tentativă de confuzie 
adoptând pentru grupul cumisale de prieteni o titutatură pe care pe 
nedrept și-o însușise? Incercarea luase chiar, la un moment, o întorsătură 
amuzantă, de vreme ce fostul ministru de Interne se gândea serios 
să continuie organizarea curentului prpular canalizat în jurul numelui 
d-lui general Averescu, fără să mai aibă cu sine binecuvântarea aces- 
tuia... Lucrurile au intrat însă repede în făgașul normal; d. C. Argeto- 
ianu a renunțat la exploţarea confuziei și sa alăturat d-lui N. Iorga, 
care, nu mai încape nici o îndoială, şi-a câștigat demult un rost lã- 
murit în judecata opiniei publice dela noi. 


* 
kd X 


Pentruce, deci, alarma din lagărul țărănist, și pentruce indignarea 
împotriva furtului cu pricina? Din două una. Sau aşa zisul partid 
național, care se mai întitulează acum şi fărânesc, va fi în stare să în- 
fățişeze interesele clasei noaste rurale, şi în acest caz orice protestare 
împotriva lui va fi zadarnică; ori nu e la mijloc decât o trecătoare 
scamatorie, puțin praf în ochii câtorva spectatori balneari, și atunci 
totul se va îneca în ridicol şi inutilitate. Gruparea provincială a d-lui 
luliu Maniu, prin legăturiie pe cari şi le-a creiat cu aşezăminte finan- 
ciare străine, prin egoismul sectar în care s'a înfășurat, prin ambițiile 
bancare pe cari le afişează, şi prin atitudinea adoptată faţă de toate 
problemele cari înteresează prosperitatea satelor, nu numai că nu 
poate fi chemat să împlinească rolul unui partid țărănesc, dar răsare 
ea însă-şi ca o expresie tipică a burgheziei parazitare, destinate să 
consume mereu și să nu producă niciodată. Priviţi, mai întâi, ceata de 
fruntaşi; începând cu fostul advocat al mitropoliei din Blaj, astăzi fără. 
altă meserie decât aceea de şef al tribului său propriu, şi sfârșind cu 
d. dr. Aurel Dobrescu din Braşov, medic fără clientelă. Ce legături 
credeţi că au mai păstrat, toți aceşti șampioni ai democrației lipsiţi 
de o profesiune hotărâtă, cu lumea muncitoare a satelor noastre? Ce 
relațiuni de îndepărtată simpatie, și ce contract apropiat? Cum înțelege 
să mâvrtiiască interesele țârănimei ardelene dl. Alexandru Vaida, fostul 
doctor dela Karlsbad, cu ajutorul consiliului de administrație al fabricei 

' Renner? Ce fel de tribun al poporului simulează dl. Șt. Cicio Pop, 
„care nu se încumetă să apară printre țiranii nemulțumiți de pe moşia 
sa din. Chelmac, de cât bine păzit de jandarmi? Şi, însfârşit, cum ar 
reuși să treacă multă vreme drept exponentul politic al plugarilor 
români, partidul care n'a găsit până acum, în cei şase ani cari au 
trecut dela unirea Ardealului cu vechiul Regat, o altă tovărăşie de 
luptă, dincolo de Predeal, de cât aceea cu epavele oligarhiei latifun- 
. diare de-acolo, cu resturile unui vechi organism politic censitar, pe 
Care votul uaiversal l-a topit pentru veșnicie în tiparele trecutului 


Care nu se mai întoarce... : 


$ kj * ` 
e 

Nu, domnule Mihalache, nici o primejdie nu pândește dinspre 
partea aceasta. Nici un uzurpator nu s'a arătat, până acum, la orizont. 
DL. Iuliu Maniu a răspândit în jurul său, în lunga-i carieră, destule 
amăgiri, pentru a mai fi în stare să pună în circulaţie altele noi... 
“Contrafacerea nu poate să reuşască. Part'dul țărănesc nu va întâini, 
pe drumurile fostului Consiliu dirigent, concurența de care se teme. 
Căci partidu! țărănesc nu e amenințat în existența sa viitoare decât 

de o singură perspectivă îngrijitoare. “Aceea de a nu fi corăspuns 
“chemării pe care el însuşi și-a însușit-o. In ziua, când nu va mai fi 
vreo îndoială în privința aceasta, cu ori câtă îadârjire şi-ar mai apăra 
presupusul drept - de proprietate asupra numelui pe care-l poartă, 
ademenitoarea firmă nu-i va mai sluji la nimic. 


ALEXANDRU HODOȘ. 

„Schimbări... 


Șoseaua care duce de la conacul prietenului meu la gara mică 
din câmp e umbrită de două șiruri de plopi bătrâni, rămași amintire 
din vremurile scurse de mult.. Pe lângă amândouă șirurile de plopi 
se prelinge, alături de şosea, câte-o cărare lată, mărginită de iarbă 
groasă... lar de la cărări încolo, spre dreapta și spre stânga, se 'ntinde 
şesul, cât cuprinzi cu privirea, ca o mare verde-cenuşie, sprijinită 
pe zâri de culori deosebite... Doar de se loveşte privirea de vreun pâlc 
de copaci sau de vre-o dâlmă ușoară, — încolo: şes... Satele din de- 
părtări, par mai mult jocuri de lumini și umbre, întruchipări ciudate 
ale luminei solare... 

Pe acest drum îmi plăcea, spre seară, să mă plimb cu prietenub 
meu, — un fost avocat, tras deoparte din calea acestei profesiuni, care 
nu eră a lui, și ocupându-se acuma cu o plugărie măruntă și cu viața 
câmpenească... Veneam la el, în clipe de răgaz, — și, după ce fărâmam 
împreună câte va ceasuri de liniște, — plecam din nou spre larma 
Capitalei... 

In vremea din urmă, într'o zi de toamnă, din acelea cu apusuri 
de soare care te răvășesc cu fantazia culorilor amestecate, — mă plim- 
bam cu prietenul meu, pășind agale spre gară, ținându-ne mâinile în- 
lănţuite la spate... Venise vorba de război, — ne aduserăm aminte de 
vremurile bejăniei noastre moldovene, de ceasurile acelea de amare 
suferinţe, dar și de curate nădejdi.. 

Spunea prietenul: 

— E! dragul meu... Nu zic: au fost vremi crâncene, — nici 
vorbă... Dar, adu-ți tu aminte, cum aşteptam clipa marelor înfăptuiri... 
Adu-ţi aminte cum am plecat la Nămoloasa... Ce tresărire în suflete, 
— ce îmbucurare „.. Niciodată, ca atunci, n'am avut eu în sufletul mew 
aşa înălțare. Aveam la Focşani, cevasta și copiii... Luat de vântul aprig 
al retragerii, îi lăsasem acolo... Și la Nămoloasa, stăteam pe taluzul 
tranșeei și priveam pâlcul Focșanilor, în zare... Ziceam: măcar să 
trăesc până ce liberăm Focşanii, — și pe urmă, pace bună... — să mă 
ivesc în mijlocul nopţii şi să le bat la geam, și să le zic: „nu vă 
temeţi, — sunt eu, — vam desrobit...* Să-i sărut, să le vorbesc câteva 
vorbe de îmcurajare, — și să pornesc mai departe, cu. oștile: noastre, 
liberatoare ale pământului nostru... 

Prietenul se apri, — şi dădu din cap... Mergem agale pe câmpie, 
privind iarba... In suflete tresăreau, dureros, amintirile... 

Prietenul zâmbi trist şi zise: 

— Am să-ți povestesc o întâmplare... ceva simplu, — nespus 
de simplu, dar... Să vezi... după dureroasa renunțare a ofensivei de la 
Nămoloasa, când am văzut — ţi-o spun pe cuvântul de cinste — sol- 
daţi şi ofițeri plângând de durere şi de ciudă, ne-am retras peste 
Siret... A venit pe urmă sublimul sacrificiu de la Mărăşeşti... Şi, în 
cele din urmă, apa cenuşie și tulbure a armistiţiului: grele vremi, — 
dar — cum ştii — şi pline de nădejdi ascunse... Eram ‘cumplit de 
nefericiți, — dar din caerul acesta negru, noi torceam fir de năzuinţe 
ideale... Da, da, dragul meu, — era și frumoasă vremea aceea... Atunci 
am trăit noi zile de gânduri haiducești, — de eroi naţionali despe- 
rați, care aveau să recâștige Marea și Munţii, dacă sar fi întâmplat 
să rămână străinilor... | 

Nu mai știam de-un an nimic de la ai mei... li lăsasem aproape 
săraci. De-un an, între noi și ei se lăsase perdeaua nevăzută, dar cu 
neputinţă de pătruns, a frontului de luptă... Ce să-ți mai spun2.. Su- 
ferințe, mari şi multe.. Și iată că, după câtva timp de la armistițiu, 
primesc cea dintâi scrisoare de la nevastă, — mi-o aducea un om 
necunoscut... Înainte de a-l privi bine, îi smulsei din mâini scrisoarea 
şi ca un hipnotic o sorbii: da, era scrisul nevestei mele... Nu puteam 
pricepe ce scrie: era un scris grăbit, cu creionul, — și cuvinte puţine... 
Cât voi trăi însă, le voi vedea în închipuire: „suntem toți în viață și 
ne e dor de tine. Suntem sănătoşi, — dar nu mai avem ce mânca... 
Trimete-ne bani... Măicuţa și copiii te îmbrățișează.“ Am luat de gât. 
pe necunoscut și cu capul pe umărul lui, am plâns... Simţii pe ceafa 
. mea și lacrimile lui... Când am ridicat privirea, necunoscutul zâmbea 
în lacrimi. l-i spusei: 

— l-ai văzut?!... Ce fac?... Ce spuneau?... Așezându-ne pe câte- 
un scaun, necunoscutul vorbi: 

— Eu sunt negustor în Bucureşti... da... şi mam dus în război 
ca voluntar... Intâmplarea a făcut să trec în teritoriul ocupat, cu misi- 
unea noastră de armistițiu... ajutor de şofer... la automobilul unui ge- 
neral... Asta numai aşa, de formă... Voiam însă, — aveam o nespusă 
pornire să mă duc acolo, să văd ce este, ce fac ai noştri, cum e acolo... 
Și am fost... Ce să-ţi spun?... Imi venea să plâng când vedeam trufia 
cutropitorilor... 

Şi necunoscutul meu prieten mi-a povestit cum în ziua aceea de 
frig pătrunzățor, a băgat de seamă la gardul casei unde se adunase 
comisiunile de armistițiu, o femee, care, din vreme 'n vreme, îi făcea 
semne de chemare, — și cum femeea, vânătă de frig şi de slăbiciune, 
netemându-se de ordonanţele și santinelele nemţești, a avut cutezanța 
să scrie, acolo, pe gard, câteva rânduri cu un creion, pe-o hârtie găsită 
din întâmplare, şi să-i arunce scrisoarea lângă automobil, șuerându-i - 
vorbele: „eu sunt nevasta locotenentului... — caută-l și dă-i scrisoarea... 
şi spune-i că noi am rămas tot aceiaşi... iar Nemţii stau rău...“ Fe- 

meea aceea, care a stat trei ceasuri în frig, era nevasta mea, — iar 
scrisoarea era aceea pe Care mi-o aducea necunoscutul... . 

Imi povestea, şi zâmbea în lacrimi... Avea în ochi o privire de 
mândrie și de încredere. 


Imi 'spuse: 
— Ehe!... are să fie bine, domnule... Am simțit eu că nemții 
stau rău, şi-s îngrijaţi și ei. Au să cadă ei, — pai grijă... 


In scurt, cerşind şi adunând dela prieteni şi dela neamuri, am 
făcut bani pentru 'nefericiții din Focşani..: Peste câteva zile, negusto= 
rul veni, şi luându-mi banii şi o scrisoare, îmi spuse: 

— Să nai nici o grijă.. ` Peste două zile plecăm iar. Voi trece 
banii şi scrisoarea — şi îi voi îmbărbăta, ştii, colea, românește.. 

Peste o săptâmână, se întoarse, ca un învingător. 

— Ai fost?... Ai dat?... Ce fac?... Pam întrebat cu sufle- 
tul în gât.. 

Și iar ‘mi-a povestit negustorul, întâmplarea... De data aceasta 
a fost mai greu... De două ori Pau prins asupra faptului, — dar el 
nu sa lăsat.. 

Ascuns în fundul automobilului, a treia oară, a putut răsbate la 
Casa mea și i-a găsit pe toți: pe tata, pe mama, pe ge ti pe 
copii... „Se închinau și plângeau, chemându- te pe nume... Dar, ştii.. 
eu le-am. spus: maveţi nici o grije, — are să fie „bine MA Și mi- au 
spus și ei, mai cu încredere, că are să fie bine.. 

Așa mi-a povestit negustorul... 

Am sărutat atunci, pe obrazul prietenului, urmele sărutărilor a 


lor mei. 


Şi vremea a prins a curge... Au venit şi marile înfăptuiri, — 
marile daruri ale bunului Dumnezeu, pentru toată suferința, — marea 


— — — — — — — —— — — -we 


noastră suferință... A venit, vrasăzică, vremea pe care; o știi, — asta 
de azi... Eu mam tras aici, — aşa mi Sa părut că răspund mai bine 
chemării de după război, — și nu-mi pare rău... Alăturea de pământ 


e rostul cel mai temeinic al omului: de pământ şi de oamenii care 
mişună pe el.. 

Prietenul îşi opri povestirea, — și privi în zare: venea un tren... 
Surâse trist şi urmă: — Şi iată că acum un an, stând de vorbă cu 
nevasta de vremile trecute, veni vorba şi de negustorul bucureştean... 
Mă prinse un dor adânc să-l văd, — un dor ca după ceva nespus 
de frumos, pe care te temi că wai să-l mai întâlneşti în drumul vieții... 
A doua zi, plecam spre Bucureşti, să văd pe prietenul meu din zile 
grele.. lji mărturisesc, că apropiindu-mă de prăvălia lui 'am simțit 
inima svâcnindu- mi sub puterea amintirii... Când am pășit pragul 
prăvăliei, eram sigur că amândoi vom Jăcrima, îmbrățişându-ne... 

Văzui la tejghea un domn gras, surâzător şi vorbind tare cu 
muşteriii. Făcui o sforţare, şi-l recunoscui: el erâ... Desfăcui braţele, 
— dar negustorul uitându-se la mine, nu mă recunoscu.. „ Se vedea 
după privire... Braţele îmi căzură în jos, şi zisei moale: 

— Ce mai faci?.,, 

Negustorul, vag, iti şi mormăi: 

— Mm... bine.. „Cu cine am onoarea?.. 

li spusei, a 

Ridică sprâncenele: 

— Care... Când?... A — da!... Scuzați... E mult de atunci... 

Din chipul cum vorbea, vedeam bine că nici de data aceasta 
nu mă recunoaşte... Uitase... 

In timpul acesta, intră în prăvălie un domn bine îmbrăcat, plin 
de inele pe degete și nătâng la înfăţişare. Negustorul mă părăsi, ce- 
rându-i iertare: 

— Pardon... un moment.. | 

Rămăsei singur. Priveam în jur şi nu cugetam nimic. Se făcuse 
în toată ființa mea un gol rece. Eram gata să plec, fără să fi băgat 
de seamă, când negustorul meu se reîntoarse vesel -— şi frecându-şi 
mâinile imi zise: 

— O afacere straşnică... Ceva fain, — şi cu coada ochiului îmi 
îmi arătă pe domnul nătâng, care se urca în automobil... 

Apoi zise: 

— E alfa şi omega la Industrie şi Comerţ... Am zranșat o afa- 
cere sigură... Știi, aşa, dintro lovitură: două milioane... „ Scutire de 
vamă, permis... — şi dădea din mână, râzând. 

Nu-l mai ascultam, ci numai, fără voe şi imbecil, râdeam şi eu 
după râsul! lui fericit... Mă trezii, când, amical, îmi spuse: 

— Dar dumneata, ce mai învârteşti ?.. . că ştii, acuma, cu vorbe 
goale, te ia dracu. 

Nu ştiu ce i- am răspurs, — ci numai atât îmi amintesc, că după 
puţin mă trezii în stradă, privind absent trăsurile şi automobilele 
care treceau, ca nişte arătări, dealungul căii Victoriei... Avui crezarea 
că aud un glas, pornit din adâncul creerului meu: 

— Ehe!... băete, ai rămas cu ani de zile în urmă.. şi deo- 
dată, mă simţii străin, acoio, pe strada aceea lărmuitoare, pe care, 
înfrigurați, oamenii alergau după grămezile de milioane.. 

Ma prins atunci un dor nespus de-acasă, de nevastă, de copii, 
de câmpie, de drumul acesta cu plopi.. 

Și mam întors, cu cel dintâi tren.. 

Ñevasta, văzându-mă schimbat, îmi zise: 

— Ce sa întâmplat?... 

l-am răspuns liniştit: 

— Nam mai găsit pe negustorul din Bucureşti... Se vede că 
a murit... 

Prietenul ridică privirea spre mine, şi zâmbind trist adaugă: 

— Ce vrei?... Așa se schimbă lumea! .. 

In depărtare, trenul, ca un punct negru, aluneca în neştire, — 
iar plopii cântau abia auzit din vârfuri... Noaptea începea să-şi lese: 
domol pânzele ei de întunerec.., 


DO a Do pa Pa o tre 


AL. LASCARO V-MOLDOVANU 

Colonizările în Ardeal 
— După 1848 — 


Colonizările făcute după anul 1848 sunt colonizări maghiare, 
concepute și executate după planul şi scopul regimelor din Budapesta. 
Dată fiind situaţia de „guvernare nelămurită dintre anii 1848 și 1868, 
colonizările ungureşti s'au început mai ales după anul 1868, când, în 
baza dualismului, regimul din Budapesta a avut mână liberă. în Unga- 
ria propriu zisă. Ele apoi au fost continuate, cu mare zor, Pana la . 
începutul războiului mondial. 

Colonizărilor li s'a rezervat un mare rol în politica agrară ungu- 
rească. Ele mau fost privite ca simple operațiuni agrare, chemate să 
armonizeze repartizarea corectă a pământului cultivabil între cultivatorii 
lui, ci au fost socotite și'utilizate ca un expedient, de o parte pentru 
asigurarea supremaţiei economice a nației ungurești, de altă parte 
pentru desnaţionalizarea naționalităților conlocuitoare. Literatura agrară 
ungurească nici nu face o taină din acest rol politic al colonizărilor 
ungurești. Scriitorii de specialitate, ca şi oamenii politici, toți au pro- 
povăduit rolul politic, pe care trebuia să! împlinească colonizările în 
realizarea idealului naţional unguresc. Aceste colon:zări,. toate fără 
excepțiune, au fost de ordin naţional. Susţin cu toată conving: rea, că 
ele mau avut nici o justificare, nici economică şi nici socială. N’au 
contribuit nici la intensificarea producției agricole, nici la nivelarea 
socială. 

Nu cunosc un singur caz, unde să se fi făcut colonizări pe te- 
rene necultivabile, cu scopul de a le transforma în pământuri de 
cultură. Nu există un singur colonist ungur, care să fi transformat 
un petec de teren necultivabil în pământ de cultură. Din contră, s'a 
avut în vedere ca aceste colonizări să fie făcute pe pământ fertil, asi- 
gurându-se astfel existenţa uşoară a colonistului ungur. 

In astfel de împrejurări, se impune întrebarea, -care anume mo- 
tive economice au reclamat aceste coloniziri? Nu ştiu nici un singur 
caz, în care colonizările să se fi făcut în regiuni unde populaţia rurală 
locală mar ti putut îmbuca cu uşurinţă pământurile destinate coloni- 

zărilor. Dacă regiunea unde sau făcut colonizările a avut populaţie 

„rurală suficientă pentru munca acestor pământuri, atunci se pune în- 
trebarea, ce motive sociale au determinat regimele ungurești, să aducă 
acolo din alte regiuni colonişti străini? Unde, este justificarea socială 
a acestor colonizări? 

Nu există nici un singur caz, în care vre-un ţăran român să fi 
fost trecut pe lista coloniştilor. Din potrivă, în. regulamentele de co- 
ionizare era o condiţie bine fixată, că românii nu pot fi înscrişi pe 
tabloul coloniștilor. Pentruce aceasta diferenţiare? Tendinţa politică 
națională a colonizărilor se învederează mai vârtos şi din directivele 
cari: au servit la baza colonizărilor, și pe care le-au urmărit ungurii 
prin colonizările lor rurale. Aceste directive le putem concentra în 
trei grupuri şi anume: 

1. Întărirea şi întinderea granițelor etnografice ungurești înspre 
regiunile locuite de naționalități. Aceasta î însemna, că elementul ungu- 
resc, pe deoparte urma să-se întărească în locul unde stătea, şi pe 
de altă parte să mai ocupe teren şi dela naționalități, împingând gra- 
nițele sale etnografice tot mai adânc în masivele acestora. Incontesta- 
bil, că popoarele sunt supuse evoluţiei istorice, în urma căreia unele 
cresc şi se sporesc, altele dispar. Ungurii au socotit să se întărească 
şi să se sporească mai ales în mod artificial, prin colonizări. 

2. Intărirea insulelor ungurești existente în masivele naționalități- 
lor, şi încopcierea lor în teritoriile compact ungurești. Prin această 
operaţie, pe deoparte se garanta menţinerea insulelor existente, cari 
„izolate fiind erau pariclitate de a se pierde între naţionalităţi, iar pe 
de altă parte, prin încopcierea lor se lărgea caracterul etnic al ma- 
sivului unguresc. Astfel, pe cale artificială sar fi realizat unitatea 
etnografică a țării întregi. Incontestabil, frumos vis, însă prea greu 
de realizat. 

3. Desfacerea unităţii etnice a maselor naționalităților, prin aşe- 
zarea coloniștilor unguri în aceste masive. Aceasta însămna să se 
aşeze coloniști unguri în regiunile locuite. de naționalități. Aceşti 

coloniști — rămânând fixați pe loc — trebuiau să se sporească, și astfel 
să formeze noi insule ungurești între naționalități. Prin această ope- 
rațiune, cu încetul, regiunile locuite de minorități erau sortite să-şi 
„piardă caracterul lor curat etnic şi să devină masive etnograficește 
eterogene, unde apoi, elementul ungures? va avea de spus cuvântul 
său. larăşi un plan aproape imposibil de realizat. 

Acestea sunt cele trei directive mult discutate, pe cari le-au 
urmărit ungurii prin colonizările lor. Pentru realizarea acestor directive 
sa întocmit şi un plan geografic, care indica linia şi direcțiunza pe 
unde trebuiau să se înfăptuiască colonizările. Şi acest olan a fost 
obiectul multor discuţii în tabăra agrariştilor unguri. Sa scris în 
această materie o bibliotecă întreagă, ceeace dovedeșt: importanța 
care i sa atribuit. 

Ideia principală a planului geografic a fost să se facă coloniză- 
rile începând dela masivul unguresc, de-alungul afluenților Tisei îa- 

spre răsărit până la isvorul lor. Astfel s'ar fi încopciat masivul unguresc 
depe pusta Ungariei cu insulele ungurești din Ardeal și Secuime, 

Afluenții Tisei sunt: Murăşul, Timișul, Crișurile și Someșul. Fi- 
xată pe hartă geografică, ideia planului unguresc de colonizare, cu 
linia şi direcțiunea lui, ar fi următoarea: 

1. Pe valea Murăşului, colonizările s'ar fi făcut începând dela 
Arad în sus, de-alungul acestui judeţ, apoi trecând peste judeţele Hu- 
nedoar2, Alba de jos, Turda Arieş, Murăş Turda până în Ciuc. 
Concomitent, ele s'ar fi continuat și pe câmpiile afluenților Murășului, 
Pe valea Târnavelor în sus, prin judeţele Târnava Mică, Târnava Mare, 
și Odorheiu. Apoi, pe valea Arieșului, prin Turda Arieş, înspre Munţii 
Apuseni. Insfârşit pe valea dinspre Petroșeni şi Vulcan. 

2. Pe valea Timișului, colonizările sar fi făcut de-alungul între- 
gului Bănat, până la izvorul acestei ape și afluenților ei.: 

3. Pe valea celor trei Crişuri. Pa valea Crişului repede, coloni- 
zările ar fi urmat cursul apei peste Oradea Mare şi județul Bihor în- 
spre Huedin, de-alungul șoselei naţionale Oradea Mare — Cluj. Pe 
valea Crișului negru, colonizările ar fi urmat câmpiile Salontei până 
înspre Beiuș şi Vaşcău, până la poalele Munţilor Apuseni. Pe valea 
Crişului alb, colonizările s'ar fi făcut peste Chişinsu înspre Baia de 
Criş şi Brad, până în mijlocul Munţilor Apuseni. 

4. Pe valea Someşului, colonizările ar fi urmat. linia apelor So- 
meşului Mare, Someșul Mic, valea Crasnei până în munți, şi anume 
pe Someşul Mare peste județele Satu Mare, Sălaj, Soinoc-Dobâca, 
Bistrița-Năsăud, iar pe Someșul Mic peste Cluj şi Gilău în judeţul 
Cojocna, însfârşit pe valea Crasnei, dincolo de Șimleu şi Tăşnad, în 
o bună parte a județului Sălaj. 

După acest plan geografic trebuia să se facă toate colonizările 
ungurești. In adevăr, cu mici abateri, — aşa sau şi realizat, în- 
cepând dela 1868 încoace. Coloniile: Saparifalva, Fels6 Muzslya, Gi- 
zellafalva, Ujfalva, Temesrekas, Moșniţa, Sztancsofaiva, Tergovesti, 
Bălnieri, Norincsei, Valea Lungăi, Bega Monostori, lpartaiva, Facsadi, 
Dévai, Piski, Vadâszerddi, Bodófalvai, Gormnbosi, Szilágyi, Marosludasi, 
Felsődetreheni, Viczei, Nagysármási, Karai, Fehértelepi, Izbesti, etc. 
fac dovada despre linia şi direcțiunea pe care urmat-o colonizările 
ungurești. Ea convine cu cea indicată pe planul geografic. 

Din punct de vedere al intereselor idealului naţional unguresc, 
planul geografic de colonizare, cu linia şi direcţiunea fixată de el, a 
fost bine întocmit. Dacă ar fi ajuns să fie şi realizat, ar fi format 
un pericol pentru unitatea noastră națională. Realizarea lui însă sa 
izbit de cerbicia elementului românesc, de greșeli de concepție, şi în 
sfârşit, de evoluția istorică. 

Romanovii 


Dintvo dinastie, care şi-a început existenţa ei antocrată peste toată 
Rusia, în 1613, cu cel dintâiu reprezentant al ei, M'hail Feodorovici 
Romanov, astăzi, după trei sute de ani de domnie, a rămas o singură 
şi jalnică sfărâmătură: Maria Feodorvna, împărăteasa văduvă, soţia lui 
Alexandru al III-lea și mama nefericitului împărat Nicolae al Il-iea. In 
ciuda brazdelor adânci, care ca nişte jghiaburi se lasă în jos pe față, 
ca să se scurgă prin ele lacrima şi "întristarea, ochii albaştri ai îm- 
părătesei văduve răspândesc totuși cu vioiciune încrederea însufleţi= 
toare întrun viitor care va semăna în mult, poate mai mult, cu tre- 
Cutul glorios al dinastiei sfârşite. Acești ochi albaștrii au, probabil, 
“ farmecul împărătesc să strângă, împrejurul bătrânei,. epave răsleţe din 
fosta clasă a sângelui aibastru, să creeze cugetători, să insufle senti- 
. mente, să cristalizeze o întreagă şi oțelită ideologie restauraționistă, 
transmițându-i prestigiul legitimist ce pornęgte dia tomurile grele de 
de legi, pe cari era aşezată împărăția Românovilor. 

in jurul acestui întristător simbol al lucrurilor mari omeneşti, 
sfărâmate și înjosite de fatalități neînvinse, s'au strâns cavalerii trecu- 
„tului, vlăstarele îmbătrânite ale dinastiei scorojite, dame înalte și gra- 
țioase, toate cu „osul alb“, duci mari şi ducese măreţe, conți şi con- 
tese, baroni şi baroane, să atâtea feluri de nobili, şi atâtea feluri de 
paji, cari poartă în Europa capitalistă, în Europa lui Mac Donald şi 
a lui Herriot, în Europa tratatelor cu toate speciile de bolşevici, 
trena lungă şi scăpărătoare a nădejdei restauraţioniste... 

Natural, s'a cristalizat şi o cugetare. Emigrația monarhistă rusă 
nu-şi putea ucide sentimentul de credință al trecutului, numai fiindcă sa 
văzut rătăcind, ridicolă şi fără căpătâiu, prin străinătăţi indiferente. 
Sentimentul freculului a rămas unic şi general la toți. Trebuia să-i Co- 
respundă și o cugetare unică, obligatorie pentru toți închinătorii tre- 
cutului, un crez care să- și aibă explicare și să capete tărie din cele 
18 tomuri de legi peste cari s'a zidit marea împărăție, dela 1613 până 
la 1917. Oamenii acestui trecut sunt monarhişti, monarhişti din sen- 
timent şi negură mistică. Cugetarea lor, ori cât ar avea dovezi din 
logică, nu poate încredința pe acei cari ştiu din experiență că vitalitatea - 
unei ideologii politice e în funcție de realitatea unor forțe economice, 
care îşi găsesc tăria în domeniu! producției şi a distribuirii. Ce vreţii 

E ofensătoare pentru luminăţia sa, să ştie că strălucirea ei socială se 
găseşte în dependență de realităţi atât de prozaice. Și pentrucă tim- 
purile sunt aspre, timpuri de economie politică, de raporturi de pro- 
ducţie și distribuire, cugetarea monarhiștilor ruşi deslegată definitiv 
de aceste realități, capătă caracterul. unei poezii romantice și înduio- 
şăioare. De aceea, şi parapetele lor sunt slabe, de aceea forțele reale 
de încălcare aproape nu există, de aceea nimeni nu crede în ei, de 
aceea nimeni — chiar cei condamnaţi de ei, bolşevicii, comunişti, so- 
cialdemocraţii, socialrevoluţionarii, anarhiştii, anarhocomuaniştii, repu- 
blicanii, democrații — nu se mai tem de ei. 

Istoria Romanovilor și a celor ce s'au strâns în jurul lor e prea 
mare, e prea lungă, e poate chiar şi de prisos astăzi, pentru un articol, 
un scurt articol de revistă. Ce zadarnică a fost, deci, toată opera lui 
Petru cel Mare... 

* ui * 

In primăvara anului 1921, în Maiu, când se trăesc mai romanţios 
chiar şi poveștile politice, în micul orăşel din Bavaria, Reichenhall, a 
fost convocat primul congres monarhist, care sa numit din conside- 
rații de tact „congresul restaurării economice a Rusiei“, unde sa 
lămurit şi s'a cristalizat cugetarea monarhiştilor ruși. Cei 100 de de- 
legaţi, veniţi din toate depărtările lumii, în cari sunt împrăștiați de 
furia revoluţiei felurile de monarhiști, au declarat în unanimitate că: 
„Singura cale pentru renașterea Rusiei mari, puternice și libere e res- 
taurarea monarhiei, în cap cu împăratul legitim din casa Romanovilor“. 
Ca nişte copii mari şi drăguți, monarhiştii au crezut şi au mărturisit 
că restabilirea Rusiei, realizarea din nou a unei măreţii strălucitoare, 
e posibilă fără normalizarea atâtor mii de raporturi economice, politice 
financiare. Realităţile sociale nu au fost luate în seamă. Clasele care 
s'au afirmat, țărănimea şi proletariatul, au fost neglijate, considerate 
fiind cantități neglijabile. Și nu s'a găsit nimeni acolo, din rândul 
monarhiştilor absolutişti, până la monarhiştii parlamentari, care să 
atragă atenția delegaților, că în timpul mai ales de după războiu, ex- 
presia politică a unui stat e expresia unei clase dominante şi majori- 
tare prin forța economică pe care o reprezintă. S'au oprit la erezia inadmi- 
sibilă, că o minoritate, că o oligarhie, mai poate să aibă rolul dominant 
în conducerea unui stat. Au convenit cu toții, că forma apropiată a 
guvernării statului rus va fi întărită de articolul prim al primului volum 
de legi. Dintrun simţ de tact, sa hotărât. ca persoana care va domni 
— care va îi proclamată împărat — să nu fie designată acum. Con- 
tinuitatea dinastiei era totuşi proclamată și garantată. 

Congresul a hotărât să se adrese majestăţii sale imperiale Mariei 
Feodorovna „cu. rugămintea ca ea să se însărcineze sau să însărcineze 
o altă persoană cu apărarea Scaunului“. Intr'o adresă înaintată împă- 
rătesei văduve, iscălită de toți delegaţii congresului, sa exprimat în- 
credinţarea că congresul va fi nemărginit de fericit dacă această persoană 
ar fi marele duce Nicolaevici, bucurându-se de mare popularitate şi 
de infinită dragoste în mijlocul poporului rus şi al armatei ruse. 

Răsare însă foarte pe neașteptate chestiunea marelui duce Chirii? 
Vladimirovici, Acest mare duce e vărul bun al lui Nicolae al II-lea. 
Nici prea deștept, cu totul prost, ajunsese în timpuri fericite să 
fie comandantul gărzii imperiale’ Poate din calcul, poate din avânt 
tineresc, în primele zile ale revoluției, când revoluţia făcea minunea; 
aceea, că oamenii se îmbrăţişeau şi se sărutau fericiţi, cu ihima re-: 
vărsată de gândul că în sfârșit începe era nouă de așteptări reali-: 
zate, Chirii Vladimirovici, cel dintâiu din familia imperială, în fruntea; 
regimentului său se îndreaptă la Palatul Tavria ca să salute revoluţia 
în persoana lui Rodzeanco, preşedintele Dumei revoluționare, A fost 
considerat foarte mare şi etern insolvabil păcatul acesta al marelui: 
duce. 

Acest păcat stătea de-a curmezișul carierii imperiale a ma- 
relui duce, când se ivi chestiunea succesiunii la tronul însân- 
gerat al lui Nicolae al II-lea. Dar, mai ales, cine vorbea de 
el, cine îl lua în seamă în ferbințeala acestor vremi, când pentru: 
marile răutăți cât şi pentru marile bunătăţi se cer caractere și 
bărbăţie? Niar fi existat, deci, marele duce, în mijlocul atenţiei celor 
ce urmăresc această mişcare, dacă în anul următor, în 1922, un grup 
de monarhiști mar fi început să bată capul ducelui, că nu Nicolae 
Nicolaevici, unchiul împăratului, ci el, Chiril Vladimirovici, vărul împă- 
ratului, are dreptul la tronul imperial. ‘Un oarecare senator Carevo a 
tipărit imediat şi o carte, în care dovedeşte cu ştiinţă drepturile lui 
Chiril Vladimirovici la fericirea de a fi împărat. La 26 lulie 1922,. 
după ce marele duce crezu întradevăr că e bine, și că are dreptul să 
fie „împărat al marei şi sfintei Rusii“, în ajunul zilei destinate de monar- 
hiştii emigranţi pentru sărbătorirea bătrânului mare duce Nicolae Nico- 
laevici, fostul generalism al armatei ruse, ales ca să unească în jurul 
persoanei sale pe toți monarhiştii în lucrul de eliberare a patriei,. 
apare, sgomotos ca explozia bombelor-jucării.pentru copii mici, mani- 
` festul lu: Chiril Vladimirovici către poporul rus şi armata rusă, în care 
se spune că nimeni altul decât numai el are dreptul să fie împărat. 

Al doilea congres monarhist dela Paris 1922 a arătat însă că: 
majoritatea organizaţiilor monarhiste nu e dispusă să părăsească pozi- 
țiile stabilite în Reichenhall, recunoscând încă odată în unanimitate, că 
„dreptul de a dispune de apărarea Scaunului aparține întregei case 
imperiale, și respingând pretenţiile lui Chiril Viadimirovici, declară: 
încă odată cap al mişcării monarhiste pe marele duce Nicolae Nico- 
laevici“. Monarhiştii ruși s'au despicat în felul acesta în două tabere.. 
Majoritatea e de partea fostului generalism. Dela 1923 se începe orga- 
nizarea generală a partizanilor lui Chiril Vladimirovici şi atacurile ior 
împotriva lui Nicolae Nicolaevici şi a, supremului consiliu monarhist“. 
Aceasta luptă o duce foaia ce apare la Belgrad „Vera i Vernost“ — 
ceeace însemnează „Credinţă şi Fidelitate“. Din mijlocul legitimiștilor” 
ruşi s'a desprins. — pe baza de ambiţii şi de capete zăpăcite —- 
grupul monarhiștilor ultralegitimiști. 


* 
x * 

“Tot timpul, bătrânul Nicolae Nicolaevici tace. Toată lumea îl cu- 
Doaşte cât e de morocănos şi încruntat. zece milioane de soldați i-au 
iubit şi l-au adorat. Fiindcă el era soldat bătrân, din cei vechi, care 
slujeşte cu credinţă, are inima bună, și din bunătate — nu sub imperiul 
științei moderne — e gata să ceară, să lupte și să dea, de pildă, 
autonomie Poloniei în 1916! Odată a scrâșnit din măsele: în clipa în 
care firul de telegraf îi aduse ştirea, la Cartierul General, că hoţul de 
cai din Tobolsc, Grigore Rasputin, amicul mistic al împăratului şi al 
împărătesei sfintei Rusii, cu bunăvoință îl va vizita, ca să-i dea, lui, 
soldatului încercat, câteva îndrumări. Acest scrâșnet din dinţi l-a costat 
mult: postul pierdut, şi doi ani de exil în Caucazia. La această purtare 
greşită a lui — adică a întâmpina cu o vână de bou în mână pe un 
hoţ de cai — a fost agravată şi de îndrăzneala lui de a concepe şi 
de a _cere, el unchiu de împărat, fratele împăratului Alexandru al Ili-lea, 
“cel puțin autonomie pentru Polonia. 

Impresionează următoarea împrejurare, extrem de rară: Nicolae 


Nicolaevici pare a fi învățat ceva din groaznica învățătură a atâtor 


evenimente şi atâtea tragedii. Stie oare Nicolae Nicolaevici altceva 
decât știința marilor duci, decât ştiinţa unei dinastii puternice, crude, ne- 
îndurate, imperialiste, care învață că a fast o împărăție, şi că această 
împărăție va mai fi? Nicolae Nicolaevici îşi va fi adus aminte că 
autocrația Romanovilor învinse feodalitatea rusă sprijinindu-se pe o 


întinsă clasă socială a micilor nobili, dvorianstvo, ale căror interese | 


economice și sociale căpătară dreptul de lărgire şi intensificare până 
acolo încât pentru buna lor stare fu introdusă în Rusia sclăvia țără- 
nimii. Faptul e întristător pentru o inimă modernă, dar o dominație 
politică nu se poate realiza — învață sociologia — decât realizând 
supremația de interese a unei clase asupra alteia. Alte exemple dove- 
desc acelaș lucru. In 1789 burghezia franceză ma deposedat oare 
nobilimea şi clerul şi a frustrat pe țărani, cari îndrăzniseră şi ei să-şi 
“însușească un pământ ce le aparținea lor — pe dreptul de muncă şi 
de producție? Forţa politică a lui Napoleon ma constat în politica lui 
țărănească ? El împroprietărise pe ţăranii francezi, cari mergeau cu el 
să moară pentru avânturile lui cuceritoare. Dar, mai ales, căderea po- 
litică a monarhismului autocrat nu-i dovedeşte oare că el ma avut o 
categorie socială puternică, preponderantă şi producătoare, pe care să 
o exprime -politicește şi căreia să-i slujiască? 

In cele două-trei interviewuri, Nicolae Nicolaevici a declarat că 
pământul va rămâne țăranilor după restaurarea monarhiei. Deci Nicolae 
Nicolaevici va face o politică ţărănească. Revoluţia l-a învățat ceva: 
să;admită existenţa unei clase care formează 90%, din popor. Nimeni 
însă nu poate să dea asigurări, că țărănimea rusă va face de acum în 
colo politică monarhistă,.. 

i G. M. IVANOV 

Ministerul de fiecare zi 


In conștiința noastră publică pare a-şi îi făcut alvie adâncă 
convingerea, că principalul izvor din care nasc toate relele vieţii de 
stat ar fi sistemul administrativ centralist. Discnţia poată fi considerată 
ca terminată în favoarea descentralizării, de vreme ce toate proectele 
de reformă administrativă dela războiu încoace au fost clădite, mai 
mult sau mai puţin, pe acest din urmă principiu. Dar, cum conside- 
rațiunile de ordine politică nu au putut fi înlăturate — împrejurare . 
care va face ca noua lege să mai întârzie — nu strică să punem în 
discuție $® laturea practică a chestiunii, care, după părerea noastră, 
poartă o mai mai mare vină decât însuș principiul: adică, reaua interpretare 
a acestui sistem. Inchinăm să credem, că mai totdeauna forma com- 
promite fondul. 

In această ordine de idei, constatăm că după mentalitatea oficială 
de azi toate serviciile ţin direct de minister, care le dă instrucţiuni 
şi le dirijează. Concepţia este atât de înrădăcinată, încât fiecare mi- 
nistru, venind la guvern, cere instituirea oamenilor săi de încredere pe 
toată linia, dela cel mai înalt până la cel mai mic serviciu. Intreolaltă, 
diferitele ramuri de administrație nu au şi nu trebuie să aibă nici o 
legătură, căci în acest caz — se crede — ministrul scapă din 
mână unitatea-conducerii. Inchipuindu-ne în mod grafic lucrurile, orga- 
nizaţia noastră de stat nu este o reţea administrativă, cu mai multe 
sau mai puţine puncte de concentrare, unde diferitele chestiuni să 
se adune şi să se încrucişeze în mod armonic. In actuala ei așezare, 
administraţia noastră nu cunoaşte decât un singur punct de concen- 
trare, consiliul de miniştri, singurul organ care este chemat să armo- 
nizeze activitatea tuturor celorlalte. Din acest unic punct central pornesc 
linii centrifugale, cari străbat teritoriul ţării, dar nu se întâlnesc, una 
cu alta, nicăiri, ci se îndepărtează pe măsură ce distanţa creşte, so- 

«cotind-o dela punctul iniţial. Dacă un asemenea principiu, chiar greşit: 
fiind, s'ar putea realiza în mod ideal, desigur că nu am asista la li- 
citaț'a crescândă pe chestiunea descentralizării administrative dintre 
partidele politice. Greutatea zace însă în partea practică, din domeniul 
căreia vom arăta şi noi câteva exemple, demostrând felul cum înțeleg ’ 
organele exterioare centralizarea, cum se reparcuteazi ea asupra celor - 
administraţi, și cum o privesc aceştia din urmă. 

Greşita interpretare a centralizării bate la ochi la fiecare pas. 
"O simplă plimbare printr'o comună urbană sau rurală din Ardeal ne 
va convinge foarte uşor, prin exemplele cele mai caracteristice. Să 
citim, bunăoară, inscripțiile de pe diferitele clădiri publice pe lângă 
cari trecem: 

„Ministerul de Interne, direcţiunea generală a siguranței, serviciul 
special de siguranță, Turda; ministerul Muncii, casa cercuală, Dava; 
ministerul de Finanţe, perceptoratul Maria-Radna; România, minis- 
terul de Interne, corpul de jandarmi, regimentul, compania, postul 
de jandarmi din comuna Bunila“. 

Va să zică, pe oriunde vei umbla. pretutindeni dai de ministere. 
“Incepând cu cele mai îndepărtate și înfundate cătune, şi până la înăl- 
timile alpine, pretutindeni te întâmpină cel mai important serviciu şi 
cea mai înaltă autoritate în stat. Dică ar fi să judecăm importanţa 
oficiilor de stat după firma pe care o poartă, am găsi că prefectura 
este cea mai nepretenţi»asă, căci frontispiciul ei nu lasă ca să bănu- 
iască a cuprinde niciun minister, deși după exemplul celorlalte servicii 
de stat, cu drept cuvânt ar putea så poarte inscripția „Guvernul Ro- 
mâniei, — prefectura Lugoj“. Este evident, că aceste aberaţii nu pot 
avea nimic comun cu principiul centralist, și nu au alt rost decât să 
compromiță şi să degradeze autoritățile superioare de stat. Căci, iată 
acum se prezintă în fața mulțimi acest sistem rătăcit. E 

Cu fața radioasă, cu mersul grav și cu întârzierea regulamentară, 
intră la „ministerul 'de Finanţe, perceptoratul din comuna Lunca 
Cernii“ şeful oficiului, un fericit posesor a două clase primare, care, 
până la descentralizarea perceptoratului pe comune, era un harnic 
măcelar. Ajuns subt pompoasa firmă, mai aruncă o privire asupra 
muritorilor de rând cari îl aşteaptă. Intrat în birou, reprezentantul 
ministerului de Finanţe multiplică formalitățile fiscale, găsind că nu 
e cu cale să primească plata impozitului ca la o bancă orecare, ci 
mai nainte trebue o petiție timbrată. Badea Gheorgh2, care dă fuga 
la învățătorul satului să-i scrie acest act, are de două trei ori ocazie 

să citească inscripția de pə ușa perceptoratului, rămânând profund 
mâhnit de- mizeriile ce i le face... ministerul de Finanţe. 

Un alt ministru deplasat, dl. consilier agricol, se consideră şef 
de județ, şi nu înțelege să aibă raporturi cu nimenea, afară de mij- 
nistrul propriu. De activitatea sa nu are dreptul să ia cunoștiință nici 
„com'siunea administrativă, în edificatoarele ei şedinţe lunare, nici pre- 
fectura, nici opinia publică. 

Contravenientul, vinovat sau numai bănuit, ajuns pe mâna „RJ- 
mâniei, ministerul de Interne, corpul, regimentului şi postul de 


1252 
© BCUCIuj 


jandarmi din Bunila“, părăsind localul forței publice cu fălcile mutate: 
din loc, sau râsete isterice provocate de gâdilirea de două-trei ceasuri 
a tălpilor, îşi mai îndreaptă odată privirea confuză” asupra inscripției 
care cuprinde întregul front al casei, şi nu o va uita în veci. 

Astfel, mizeriile şi nenorocirile , celor mai mulți cetățeni se trag. 
din. contactul cu „România“: şi cu vreun „minister“. Ministerul de: 
Finanţe îi fixează impozitul, pentru ca la "plată să-l refuze, cel de 
Agricultură îi speculează pământul atribuit prin legea agrară, iar mi- 
nisterul de Interne îl bate. Aşa s'a creiat acea psihologie generală de 
care ne este rușine, propagându: se descurajarea și neîncrederea faţă 
de tot ce este românesc și ministerial. Dacă ar cunoaşte domnii mi- 
niştri situaţia adevărată şi reputaţia serviciilor, ce conduc, sunt convins. 
că şi-ar mai rări desele lor pelerinajuri, cari, oricât de bineintenționate 
ar fi, nu pot avea darul să împrăștie aversiunea care se creiază pe 
urma activității ministerelor de fiecare zi, şi care atinge grav auto- 
ritatea ministerului veritabil dir Capitală. 

Dar felul de a se manifesta al serviciilor exterioare zăpăceşte 
numai elementul incult. Cei cari știu ce va să zică indicarea ierarhică. 
„de pe frontispiciul serviciilor publice cad în ceealaltă extremitate ; ei 
evită contactul cu ele, apucând orice chestiune de sus în jos. Aşa iau 
naștere ordinele ministeriale dâte în necunoştiință de cauză, asaltarea 
zilnică a miniştrilor, şi nemaipomenită îmbulzeală din cabinetele acestora, 
care numai aspect serios nu le dă. 

Făcând aceste câteva constatări din viața practică administrativă,.. 
am propune, ca și până la aşezarea ei pe alte baze, să se şteargă 
orice inscripție menită să producă confuzie între ierarhia şi atribu- 
țiunile diferitelor ei organe, evitând astfel compromiterea şi degradarea. 
celor superioare. Este un mare interes de stat, ca cel puțin ministerul: 
“să-şi păstreze autoritatea neştirbită, căci unde este autoritate va fi- 


și ordine şi lege. Dar nu şi invers! S 
E „iu P. NEMOIANU 

GAZETA RIMATĂ 


Probleme actuale 


„Partidul național stă şi astăzi 
pe baza programului din 1848.“ 


din ziarul România. 


De mult ne cântă prin urechi 
Cât e de scump (și cât de vechi) 
Partidul nost naţional, 

intemeiat de Decebal 

Ca să reziste lui Traian, 
Cutropitorul regățan... 
De-atuncea, veacuri s'au sfârșit 
Și s'au pierdut în infinit, 

Dar îndârjiții strănepoţi incă 
Fiind urmaşi eroici, toți, 

Nu vor să lase niciun gram 

Din legendarul lor program... 


Cu-acelaș pătimaș curaj 
Nepotul lui Bârnuţ din Blaj, 
Neprihănitul clironom, 

Ar vrea s'ajung autonom, 
Și-ar vrea, tovarășii lui dragi 
Să nu mai stea mereu iobagi 

La Ştern la Renner și la Blank, 
Mari nemeși peste leu şi franc... 
Căci, bieţii oameni necăjiţi 

Tot robotesc,: nedumeriţi, 

Și drumurile le tot bat. 

Cu suplică la Impărat... 


Ei sunt o sută de martiri D 
Ai presupusei moşteniri, îm A Si 
Dar eu, dorind să fiu perfect, . i 

Zic, că programul nu-i complect, ; 

De vreme cen acest program 

Cereà viteazul Moţ, Avram, 

(Ironic, după câte ştiu) 

Academie la Sibiu, 

Șin Vidra baie cu vapor... 


Acesta-i și programul. lor. 
© SOFRONIU TU1ANKAMON 


profesor de istorie la Universitatea din Gherla., 

i INSEMNĂRI 


Discuţii doctrinare. — Toată lumea 
cunoaşte astăzi pricina pentru care s'a 
zădărnicit' fuziunea proiectată între 
partidul țărănesc din vechiul Regat şi 
cel așa numit naţional din Ardeal 
Dacă mar fi fost decât destăinuirile 
diui Gh. Bogdan-Duică, de al cărui 
cuvânt nimeni ware dreptul să se în- 
doiască, şi încă tot'am fi lămuriţi a- 
supra acestui mister. Invoiala, adică, 
a stricat-o di. Iuliu Maniu, care s'a 
temut, dintr'odată, să nu rămână cumva 
fără şefie în urma contopirii. 

Dar, deși acest desnodământ tragi- 
comic nu mai e o taină pentru nimeni, 
între cele două tabere, acum protivnice, 


a isbucnit din senin o discuţie doctri- ; 


nară, caşi cum neîațelegerea ar fi is- 
Ducnit, iremediabilă, pe. urma. unor 
diferențieri programatice. Din lagărul 
țărănist a ieșit la iveală dl. Virgil 
Madgearu, care, într'un articol publicat 
în Aurora, dovedeşte cu destule argu- 
mente, că aşa numitul partid naţiona! 
ma avut niciodată ceeace se chiamă 
din program de guvernământ, pentrucă 


„di. Iuliu Maniu, în toate manifestările 
sale, a socotit că poate rezuma doc- 
trina partidului său în trei cuvinte: 
democrație, naționalism și legalitate, 
atât şi nimic mai mult“. Răspunsul din 
partea dlui luliu Maniu na întârziat. 
Na întârziat, pentrucă nu l-a scris dl. 
luliu Maniu însuși. Fostul președinte 
al Consiliului dirigent n'a găsit cu cale 
să epuizeze în această polemică energia 
spirituală pe care a acumulat-o, în 
ultimii doi ani pentru a scrie al ṣa- 
selea articol din lunga sa carieră de 
publicist ocazional. O ripostă a apărut, 
totuși, în Patria. Anonimul apărător al 
ideilor politice pe cari ar trebui să şi le 
expună comitetul celebru de o sută, se 
încurcă încăodată în hotărârea dela 
Alba-lulia şi se nămoleşte în programul 
dela 1848 al comitetului naţional. Adică: 
autonomia Ardealului, armată naţională 
pentru români, ştergerea robotei, şi 
Academie de drepturi la Sibiu. Un ad- 


: mirabil plan de reforme, a! cărui interes 


de actualitate sare in ochi, la prima 
vedere... 

Discuţia aceasta, se înțelege, mare 
să se sfârşească aici. DI. Virgil Mad- 
gearu va reveni pe teren, repetând că 
hotărârea dela Alba-lulia „nu preci- 
Zează întru nimic poziția partidului 
național față de oligarhia capitalistă 
:sau față de democraţia muncitorească, 
şi cu atât mai puţin fixează granițele a- 
cestei organizaţii faţă de liberalism, con- 
'servatorism, socialism sau țărănism...“ 
Savanta ciorovăială nu mai ptezintă 
însă nici un interes. De vreme ce tot 
di. Gh. Bogdan-Duică a arătat că cele 
zece puncte principiale al nenorocosului 
partid naţional-țărănesc au fost redac- 
tate de d. C, Stere, și de vreme ce 
„Patria susţine că acelaş decalog purcede 
dela 1848, lumină mare să se mai facă 
niciodată. Afară numai, dacă nu s'o 
dovedi cumva, că fostul preşedinte al 
Sfatului Țării dela Chişineu a luat 
parte, incognito, şi la adunarea de pe 
Câmpul Libertăţii, la dreapta lui Simion 
Bârnuţ şi la stânga lui Avram lancu. 


Tineri şi bătrâni. — Un articol al 
-diui Octavian Goga a avut darul să 
placă, pe jumătate, ziarului Neamul Ro- 
„mânesc. Articolul, intitulat „Cultul tine- 
reţii,“ a apărut acum două săptămâni 
în fruntea Țării Noastre, şi a stârnit 
în redacţia diui Nicolaie lorga unele 
măgulitoare aprecieri şi unele comen- 
“tării deplasate. Mișcarea dela patru- 
:zeci şi opt, cu tot sbuciumul ei glo- 
rios, a fost întradevăr o operă tine- 
rească; în epoca de astăzi, acelaş val 
de tinereţe va trebui să fecundeze 
Spiritul public, curățiad atmosfera de 
o anumită mentalitate a trecutului 
nostru plin de umilință. ` 


Sunt adevăruri simple şi profunde, ` 


al căror real înţeles străbate în inima 
“oricui. Ele se adresează, cu deosebire, 
stărilor actuale din Ardeal, unde nouile 
generaţii au de rectificat toată moşte- 
nirea, lăsată în atâtea suflete, de stig- 
matele Budapestei. Totâș, confrații 


dela Neamul Românesc au priceput 
altceva. Căci, încercând să născocească 
un dezacord între scriiforul Octavian 
Goga şi omul potitic purtând acelaş 
nume, — deși niciodată nu s'a stabilit 
o armonie mai deplină între cuvântul 
şi fapta cuiva, — polemiştii dlui C. 
Argetoianu se grăbesc să arunce câteva 
nesărate ironii la adresa dlui general 
Averescu, a cărui prezență în fruntea 
partidului poporului ar împiedica, chi- 
purile, pe membrii acestui partid... să 
mai fie tineri. ` 

Vârsta a fost totdeauna ceva foarte 
relativ. Romancierul ungur Mauriciu 
Jokai, care s'a însurat la şaptezeci de 
ani cu o fată de optsprezece, făcuse 
odată constatarea, că bătrânul poate 
să rămână foarte ușor, multă vreme, 
un om tânăr. Suntem convinși, de pildă, 
că dl Iuliu Maniu, la vårsta de 26 ani, 
era tot atât de puțin juvenil pe cât: 
pare astăzi, când a trecut de 50. Tot 
astfel, dl. general Averescu, la 60 de 
ani, a fost chemat să simbolizeze, 
încă de pe câmpul de luptă, năzuin- 
tele colective ale luptătorilor din tran- 
şee, cari, mai mult decât ori care alţii, 
înfățişau o pulsaţie de tinereţe svâc- 
nind în trupul frământat al ţării. In 
privinţa aceasta, nu mai încape nicio 
discuţie; există bătrâni încă tineri, 
după cum sunt tineri îmbătrâniţi fără 
vreme. 

Dar, pentru a nu mai stărui asupra 
acestui inepuizabil subiect, şi pentru 
a ne reîntoarce la fărâmătura de in- 
trigă nevinovată a Neamului Românesc, 
ne întrebăm: Oare intrucât ar fi mai 
tinerească vecinătatea scriiforului Octa- . 
vian Goga, dacă omul politic purtând 
acelaş nume, în loc să se găsească 
lângă. învingătorul dela Mărăști, ar. 
sta alături: de sexagenarul fost mi- 
nistru al Internelor, care a debutat 
în viața politică acum cincisprezece 
ani prin a fi senator, şi subt şefia 
venerabilului apostol dela Vălenii de- 

Munte ? Ar însemna, această adeziune, 
o concluzie mai firească a „cultului 
tinereții“? Ne îndoim.,., 


Cultul amnestiei. — Ne-am oprit, 
în mai multe rânduri, dinaintea unei 
ciudate stări de spirit, care şi-a croit o 
albie adâncă în mentalitatea presei 
noastre zilnice. N'a existat, până acum, 
nici o urzeală duşmană. și. nicio crimă 
` dovedită, îndreptată împotriva sigu- 
ranței noastre interioare, fără ca o. în- 
găduință deplină să nu se reverse, din 
anumite călimări, asupra tăptuitorilor, 
Au curs, astfel, destule lacrimi de 
cerneală, compătimind soarta bolşe- 
vicilor împușcați la Nistru; au uruit 
zile întregi rotativele respective, poves- 
tind despre greva foamei a deținuţi:or 
dela Jilava; baloturi întregi de- hârtie 
s'au revărsat, în'valuri, ca să acopere 
cu ceva circumstanțe ușurătoare pe 0- 
diosul Max Goldstein, atentatorul dela 
Senat... Un permanent cult alam- 
nestiei se. întreţine în cunoscutele ga- 
zete democrate. din Capitală, la care 
scriu, mai cu seamă, foştii muşterii ai 
Curtilor marțiale şi foştii locatari, de 
curând eliberaţi, ai ocnelor dela Dof- 
tana. 

Scena s'a repetat a:um câteva zile. 
Aceiaşi campioni ai. indulgenţei au 
deschis o campanie concentrică în fa- 
voarea fostului locotenent Rodrig Go- 
liescu, condamnat în preajma răsboiu- 
lui la muncă silnică, pentru sp'onaj în 
folosul unei puteri străine, Nenumă- 
rate articole au apărut, cu deosebire 
în Lupta celor doi frați: Honigmann, 
cari s'au însărcinat să dovedească, nu 
numai că judecătorii au dat .protejatu- 
lui lor o pedeapsă prea aspră, dar că 
graţierea a devenit o obligație urgentă, 
față de acest mare nedreptăţt. Intr'o 
lirică pledoarie, intitulată de-adreptul: 
„Goliescu“, cași cum ar fi vorba cel 
puţin despre unul din generalii victo- 
rioşi ai răsboiulni nostru d. Albert 


+ Fagure face, elogiul deţinutului dela. . 


Ocnele-Mari, înfățişându-ni-l ca pe um 
adevărat martir al militarismului, me- 
ritând o complectă reabilitate; pen- 
trucă, vedeţi dumneavoastră, nici mă-- 
car na făcut spionaj in vreme de răs- 
boiu, ci numai în vreme de pace. Un 
îleac, acolo, care nu merită nicio în- 


“semnătate... 


Să ne înțelegem; nu suntem, tocmai 
noi, detractorii câinoşi ai acelui nobil 
simțământ omenesc, care ştie să ierte.. 
Nici nu dorim, ca generoasa clemență 


"regală să nu se abată, isbăvitoare, a-. ` 


supra celor cari s'ar dovedi că o me- 

rită. Fostul locotenent Rodrig Goliescu 

face' parte, poate, dintre aceștia. Se 
spune, că purtarea 'sa în închisoare a 

a fost dintre cele mai bune. Sar pă- 

rea chiar, că şi-a ispășit cu pr'sosință 

greşala. Foarte bine, să fim deci umani. 

Dar, să ni se dea voie şi nouă, să zi-- 
cem, că mila se cere ca o favoare, ea. 

nu se pretinde ca un drept... Domnii 

dela așa zisa presă independentă și- au 

creiat o adevărată specialitate din vio- 

lența cu care invoacă absolvirea tuturor- 
greşiților aduşi în faţa justiției pen-. 
tru vina de a fi călcat legile ţării. 

Adică, nu a tuturora... Căci, aceleaşi 

umanitare condeie, cari se înşiră tot- 

deauna, ca un front de apărare, în ju- 

rul spionilor, dezertorilor şi trădători- 

lor de neam, s'au îndreptat acum fu- 

rioase, cu veninosul lor ascuţiș, împo- 

triva studentului loan Moţa, această. 
emoț:onată victimă a unui act de le- 

gitimă indignare, al cărui proces se 

judecă acum. 

Faţă de aceia, prin urmare, toată în- 
țelegerea iertătoare; faţă de acesta, 
nicio îndurare... Am înţeles. Cultul 
amnestiei, in subsolurile străzii Sărin=- 
dar, se oficiază după anumite reguli,. 
a 'czror taină nu e greu de -deslegat, ` 


Ștefan Radici, părintele Hinka și: 
alţii. — E aproape înduioșătoare în- 

- cordata atenţie, cu care organele aşa 


numitului partid naţional din Ardeal 
urmăresc soarta mișcărilor autono- 
miste din fostele, provincii ale Austro- 
Ungariei. În parmanent dezacord cu 
realităţile dela noi, micul trib din ju- 
rul dlui Iuliu Maniu îşi caută punctele 
lui de sprijin la vecini şi se mângăie 
cu risipita moştenire a trecutului. De 
câteori face câteun pas strâmb pe 
arena politică a prezentului, nenoro- 


-coasa sectă se visează în Parlamentul 


dela Budapesta, sau aruncă o privire 


` încrezătoare dincolo de graniţă... 


De aceea, ziarul Patria nu şi-a pu- 
tut ascunde bucuria, mai alaltăeri, când 
a venit vestea, că republicanul! ‘Ştefan 
Radici a fost poftit să intre în guver- 
nul din Belgrad, cu ţărăniștii săi croați. 
Parcă ar fi fost vorba de rechemarea 
dlui Alexandru Vaida în; fruntea mi- 
aisterului dela Bucureşti! Şi de aceea 
gazeta părintelui Agârbiceanu a săr- 
bătorit, cu deosebite înţelesuri, ani- 
ersarea celor şaizeci de ani ai slova- 
cului Hinka. Parcă ar fi fost jubileul 
dlui Ciceo-Popp! Nu vi se pare cu 
foarte mult tâlc, această gloriticare 
permanentă a unor oameni, cari în- 
tățişează, în Cehoslovacia şi Jugoslavia, 
acutele tendinţe de autonomie mani- 


_festate pe teritoriul Slovaciei şi al 


Croației? Pentruce ni se aştera dina- 
inte, cu vreme şi fără vreme,cu aluzii 
care nu lasă nicio umbră de îndoială, 
stări de lucruri din alte țări; când nicio 
asemănare: nu se poate. stabili, de 
pildă, între mișcarea catolică anti- 
cehească a părintelui Hinka şi activi- 


„tatea laică, fără nicio notă confesio- 


nală a dlui Iuliu Maniu, fostut advo- 


„cat al consistorului din Blaj; când nu 


există nicio potrivire intre indrăzneaţa 
plimbare pela Moscova a dlui Ştefan 


„Radici-şi drumurile rentabile ale dlui 
„Alexandru Vaida pela şedinţele consiliu- 


lui de administraţie al băncei „Mar- 
marosch-Blank“ din Bucureşti ,.. 


1259 


Zadarnice sunt, prin urmare, sforță- 
rile persistente ale celor doi şefi ai aşa 
numitului partid naţional! din Ardeal, 
de a se tot compara cu republicanul 
croat sau cu slovacul catolic, deo- 
potrivă de autonomiști amândoi. Ne- 
putând fi vorba despre o mișcare pa- 
ralelă, rămâne fiecare cu rolul pe care 
reușește să-l joace la el acasă. Orice 
comparaţie fiind exclusă, Zagrebul nu 
se poate muta la Bădăcini, nici Caşo- 
via la Oipret. E, geograficește, impo- 
sibil... 

N 

O polemică de unul singur. — Ia 
ziarul Adevărul, un anume Vasile 
Stoica, despre a cărui profesiune n'am 
aflat nimic precis, publică trei coloane 
cu diferite chestiuni personale, foarte, 
foarte puţin interesante, din cari reţi- 


„nem numai o ieșire violentă împo- 


triva dlui Anton Bibescu, ministrul 
nostru la Washington. Lunga pisălo- 
geală, care nu putea găsi ospitalitate 
aiurea, nu cuprinde niciun fapt precis, de 
pe urma căruia am putea să deducem 
că excelentul diplomat nu s'ar achita 
pe deplin de însărcinarea sa. Noi știm 
insă altceva. Ştim, că dl. Anton Bibescu, 
graţie legăturilor pe cari şi le-a creat 
în cele mai înalte cercuri politice din 
America a ţinut piept cu un. desăvârşit 
succes propagandei maghiare, ale cărei 
învinuări le-a risipit în mod metodic 
prin conferințe, convorbiri şi articole 
de ziar. Dacă susținuta campanie a 
cantelui Apponyi wa avut nici un ră- 
Sunet dincolo de Ocean, şi dacă fos- 
tu! călău al naționalităților din Un- 
garia a fost silit 'să părăsească fără 
nici un rezultat Statele-Unite, aceasta 


„se datoreşte în primul rând operei de 


lămurire a opiniei publice americane 
întreprinsă de ministrul român. 
Necunoscând activitatea diplomatică 
din acea vreme a dlui Vasile Stoica, 
nu suntem în măsură să fixăm servi- 
ciile pe cari acest ambiţ'os june inu- 

til le-a adus ţării sale. Spunem atât, că 
numitul domn, care ocupă acum ju- 
mătate de pagină de gazetă cu soco- 
teala dolarilor incasaţi, la Washington 
se intitula când conte de Avrig, când 
căpitan, când colonel, făcându-ne de 
râs cu apucăturile sale de lăudăros 
oriental, ori pe unde a trecut. DI. Va- 
sile Stoica se bate cu pumnii în piept, 
astăzi, că şi-a risipit o întreagă avere, 
pe lângă subvenţiile şi lefurile digerate 
dincolo de Atlantic, numai pentru 
pasiunea de-a-și sluji țara. O fi. Dar, 
ne permitem curiozitatea şi intrebăm: 
ce “şi a vândut, ca să se ruineze ? Câr- 
ciuma părintească din Avrig-sau ima- 
ginarul său blazon de conte ? 


O foaie pentru.popor. — La Oradea- 
Mare apare, 'in al doilea ân de exi- 
stenţă, revistă Cele trei Crişuri pentru 
popor, rgdăct:tă de dl. Gh. Tulbure. 
E o faptă bună, care se săvârşeşte 
odătă pe lună, cu o creștinească dis- 
creţie şi cu un netăgăduit folos sufle- 
tesc. Sunt, de multeori, atât'de departe 
de inima şi de înțelegerea ţăranilor 
noştri aşa, numitele gazete de propa- 
gandă culturală, și, după părerea mul- 
tora, se strică degeaba atâta hârtie 
scumpă, încât, o publicaţie alcătuită 
cu pricepere şi cu pătrundere a: preó- 
cupărilor din viața satelor, e o pârghie 
prețioasă peritru limpezirea unor penibi- 
le puncte obscure. DI. Gh. Tulbure, unul 
dintre cei mai talentaţi publicişti ai 
noştri şi unul dintre cei mai îhţelegători 
slujitori ai şcoalei ardeleneşti, face a- 
cest serviciu nepreţuit, cu mijloace 
modeste; în 'regiunea unde. se “simte 
mai mare: nevoie de o asemenea acti- 
vitate. Din cel mai nou număr al-Cełòr 
trei Crișuri pentru popor relevăm cu 
deosebire o seamă de cântece populare 
inedite asupra lui Avram lancu, culese 
de d, Vasilie Sala din Vaşcău. Sunt 
ecourite stârnite în Bihor de răscoala 
vitejească a Moților: 

Frasinii de lângă stânci 
M'au băgat în jale-adânci, 
7oate-ar trece şi-ar. sbura, 
Numai Dumnezeu de-ar da 
Să mai vină o primăvară 
Ca să 'nvie Iancu iară... 


Numărul se complectează fericit cu 
un. frumos articol al dlui Gh. Tulbure, 
cu sfaturi economice, cu credinţe po- 
porale şi cu diferite veşti, din lume şi 
din ţară, toate foarte bine alese şi 
inteligent rânduite, lăsându-ne să bă- 
nuim răspândirea pe care, fără in- 
doială, şi-a asigurat-o în pături cât 
mai largi această admirabilă foaie 
pentru popor. , 


Catedrala din Ciuj. — In tata Tea- 
trului naţional. din Cluj, în spaț oasa 
piață, care va deveni în curând una 
dintre podoabele edilitare ale 'âcestus 
oraș în plină desvoltare, a început.să 
se ridice, viitoarea Catedrală româ-: 
nească. Va fi o clădire monumentală, 
în impunător stil bizantin, care va 
face cinste bisericei noastre naţio= 
nale. piia; întradevăr, se romani- ` 
zează..'. Suntem cu câteva veacuri în 
urmă, e adevăraț, ne-am rugat până 
acum în modeste locaşuri pioase, pi- 
tulate în lungul văilor cași dorurile 
noastre de libertate, dar am ieşit în- 
sfârșit la larg, şi cupolele ’nalte au să 
răsune de azi "nainte ` de imnurile 
noastre de slavă. A: 

Catedrala ortodoxă din Cluj e prima 
temelie' care se pune nouilor noastre 
realizări de arhitectură bisericească. 
Şi ne simțim datori să insemnăm aici 
numelg episcopului Nicolae Ivan, că- 


` ruia averi" ‘să-i mulţumim “pentru: zi- 


durile cari se înalță acum, și pentru 
sufletul pe care ele îl vir cuprinde. Cin- 
stea, aproape unică, pe care Regele 
i-a făcut-o deunăzi, primind să se 
aşeze ca oaspe la modestă sa masă, 
nu e decât o înaltă mărturie a unei 
preţuiri obşteşti, 


ALEXANDRU HODOŞ 

